kardosdrur/scandi-wiki huggingface dataset:
Kildebakke Station

Kildebakke Station er en S-togs-station, der ligger i Gladsaxe Kommune midt mellem bydelene Buddinge, Søborg og Vangede. Den ligger på Hareskovbanen (tidl. København-Slangerup Banen) og åbnede som S-togsstation 25. september 1977. Der har tidligere været et bemandet billetsalg på stationen, men der sælges nu kun billetter fra en automat.

Adgang til stationen kan ske enten fra et lille butikstorv ved Solnavej eller fra Ericavej. Der er kun adgang i den ene ende af perronen. Ved butikstorvet ved Solnavej går linje 68, og 250 meter fra stationen går linje 176 i krydset Ericavej/Fennevangen.

I forbindelse med køreplanskiftet 8. januar 2006 blev linje A+ (som ikke kører mere) forlænget fra Østerport til Buddinge, med stop på Kildebakke. Dette blev af DSB begrundet med, at man i de tidligere passagertællinger kunne måle, at stadigt flere rejste fra Kildebakke og ind til København.

Ved en renovering af stationen i 2013 blev der i samarbejde mellem DSB og Gladsaxe Kommune opsat fire store tegninger af tog af Ib Spang Olsen. Ib Spang Olsen, der selv havde boet i kommunen, var kendt for sine smukke og folkekære tegninger, heriblandt netop flere med tog, så udsmykningen af stationen var en fin anledning til at hædre ham.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Kildebakke Station på dsb.dk
 Passagertal 
 KSB informationer

S-togs-stationer
Bygninger, konstruktioner og anlæg i Gladsaxe Kommune
Terminator 2: Dommedag

Terminator 2: Dommedag (originaltitel: Terminator 2: Judgment Day) er en amerikansk science fiction film fra 1991, instrueret af James Cameron. Filmen er den anden om Terminator-robotterne og har atter Arnold Schwarzenegger og Linda Hamilton i hovedrollerne.

Handling 

Året er 1995 og der er gået 11 år siden Sarah Connor overlevede et angreb fra den menneskelignende maskine Terminator som kom fra fremtiden. Kort efter fik hun en søn ved navn John Connor. John vil i fremtiden lede kampen imod de maskiner der har overtaget jorden efter en altødelæggende atomkrig. 

Sarah er dog blevet tvangsindlagt på et psykiatrisk hospital og John er blevet anbragt hos en plejefamilie. En ny Terminator er nu på vej for at dræbe John og Sarah. Denne Terminator er en T-1000 som er lavet af flydende metal og kan ændre form. En anden Terminator (en T-800) leder også efter John. Ikke for at dræbe ham, men for at beskytte ham.

Medvirkende 
Arnold Schwarzenegger som Terminator/T-800
Linda Hamilton som Sarah Connor
Robert Patrick som T-1000
Edward Furlong som John Connor
Earl Boen som Dr. Peter Silberman
Joe Morton som Miles Bennett Dyson
Jenette Goldstein som Janelle Voight
Xander Berkeley som Todd Voight
Cástulo Guerra som Sarahs ven

Eksterne henvisninger 

 

Amerikanske film fra 1991
2: Dommedag
Science fiction-film fra USA
Engelsksprogede film
Film instrueret af James Cameron
Værker om fremtiden
Antifascistisk Aktion

Antifascistisk Aktion (AFA) er en antifascistisk og venstreekstrem gruppe med udspring i det venstreradikale miljø i København og består således primært af socialister og anarkister.

Antifascistisk Aktion er del af et internationalt netværk af antifascistiske grupper og har siden starten i 1992 organiseret modstandsaktioner mod bl.a. racisme, sexisme, homofobi samt nazisme og andre former for ekstremisme i Danmark.

Gruppen dannedes i 1992 i det tidligere Ungdomshus på Nørrebro. Det skete som reaktion på Søllerødgadebomben, hvor socialisten Henrik Christensen blev dræbt af en bombe i Internationale Socialisters lokaler i Søllerødgade på Nørrebro, hvilket blev opfattet af AFA som et højreradikalt politisk motiveret attentat. I 2002 blev dokumentarfilmen Dem der ikke hopper, udgivet i anledning af AFA's 10-års fødselsdag. Filmen beskriver bl.a. bevæggrundene for gruppens opståen og virke.

Siden midten af 90'erne har gruppen stået bag initiativer rettet imod racisme og højreekstremisme i Danmark og internationalt, som ofte indebar fysiske konfrontationer og gadekampe både mod højreekstremister og til tider ordensmagt. Samtidig har gruppen ført fredelige, alment antiracistiske kampagner, som bl.a. har agiteret imod vold mod etniske minoriteter, samt den udlændinge- og asylpolitik, som har været ført af skiftende danske regeringer og EU. Man har, udover disse mere organiserede tiltag, været kendt for at konfrontere selverklærede militante højreekstremister i hverdagen. Sådanne konfrontationer har ført til voldelige sammenstød mellem AFA-aktivister og højreekstremister.

Antifascistisk Aktion aktion er intet eksklusivt dansk fænomen. Navnet er hentet fra antifascistiske grupper i Tyskland, der i 30'erne gik under navnet Antifaschistische Aktion og udsprang af det tyske kommunistparti. Disse grupper organiserede modstand mod Adolf Hitlers nazisme. Nazisterne vandt magten i Tyskland, og AFA blev ligesom alle andre oppositionsgrupper illegaliseret, og genopstod først efter Nazitysklands fald i 1945. I 80'erne begyndte en ny bølge af AFA-grupper at opstå, med rødder i den internationale BZ-bevægelse, hvor tidligere grupper havde udspring i formelle politiske partier og organisationer. I dag eksisterer der AFA-grupper i de fleste europæiske lande, og de samarbejder ikke bare indbyrdes, men også med andre antiracistiske initiativer.

Udgivelser 

 1997: Vi tilstår: Anti-Fascistisk Aktion 5 år ()
 2012: At knuse fascismen ()

Eksterne henvisninger 
 AFA Danmark
 Antifaschistische Linke Berlin 

Venstreekstremisme
Politiske bevægelser
Etableret i 1992
Fujian

Fujian (kinesisk: 福建; pinyin: Fújiàn; Wade-Giles: Fu-chien; postsystem-pinyin: Fukien, Foukien) er en provins på sydøstkysten af Folkerepublikken Kina. 
Fujian grænser til Zhejiang i nord, Jiangxi i vest, og Guangdong i syd. Øen Taiwan ligger øst for Fujian.

Administrativ inddeling 
Fujian er inddelt i en subprovinsiel by, Xiamen og otte byer på præfekturniveau:

Myndigheder
Den regionale leder i Kinas kommunistiske parti er Yin Li. Guvernøren er Tang Dengjie, pr. 2021.

Provinser i Kina
Tupilak

Ved tupilak [Dubilak /tˢub̥iˈlɑɡ̊/] forstås små mystiske, delvist groteske figurer fra den grønlandske inuitkultur.

Baggrund 
En tupilak er et åndeligt væsen fra den traditionelle grønlandske mytologi. De havde forskellige funktioner såsom at give styrke, vejlede og blev brugt til at angribe en fjende. Tupilakken skulle dog bruges varsomt, for hvis fjenden var stærkere, ville tupilakken vende sig tilbage mod sin afsender, dog må man kun berøre det med tommel- og lillefingeren, ellers mister Tupilakken sin kraft.

Oprindeligt var en tupilak et åndeligt væsen der kunne "fanges" i et stykke materiale. De europæiske hvalfangere hørte om tupilakkerne og ønskede at se dem. Derfor begyndte grønlænderne at lave figurerne der blev brugt til salg. Tupilakken blev sammensat af flere forskellige dele af forskellige grønlandske dyr og andet materiale der kunne findes i naturen, blandt andet: knogler, træ, skind og fjer. Nu fremstilles tupilakken oftest af rensdyrgevir, narhvalstand, hvalrostand, fedtsten og knogler. Tupilakken opfattes nu som værende en genstand mere end den originale forståelse i den grønlandske mytologi, nemlig det at være et åndeligt væsen.

Åndeligt formål 
En sådan tupilak-ånd kunne kaldes til hjælp mod en fjende derved, at en trolddomskyndig åndemaner i hemmelighed gjorde sig en figur af forskellige knogler og andre dyredele, undertiden sågar dele fra menneskelig, hvorefter han indviede den og gjorde den til hjemsted for ånden ved bl.a. at synge tryllesange over den. Denne tupilak sattes derefter ofte i havet, så den selv kunne opsøge fjenden og slå ham ihjel. Dette var imidlertid ikke ganske uden risiko. Havde tupilakkens tilsigtede offer større troldomsevner end tupilakkens skaber, kunne han afværge dens angreb og i stedet sende tupilakken tilbage for at slå ophavsmanden ihjel.

Turistsouvenir 
Det er først i nyere tid, efter at nysgerrige europæere begyndte at udforske Grønland og blev opmærksomme på disse små statuer, at det er blevet en tradition, at man kunstfærdigt udformer sådanne figurer af blivende materialer som træ, knogle og tand. I denne sammenhæng produceres også ofte ikke blot traditionelle tupilakker, men også en række andre figurer fra inuit-mytologien. I dag sælges tupilakken som en eksotisk souvenir til turisterne i Grønland.

Eksterne henvisninger 

 Rolf Gilberg: "Tupilakken. Den usynlige dræber og turistfiguren" (Tidsskriftet Grønland 2001, Nr. 2.)
 Tupilaq – feared and loved  (archive.org)

Inuit
Bjarne Møgelhøj

Bjarne Møgelhøj (født 14. maj 1944) var formand for FDB fra 1983 til 1998. Han har desuden været formand for Centrum-Demokraterne, men valgte i 2007 at skifte til Ny Alliance. Bjarne Møgelhøj er cand.oecon. og har forsket i andelsbevægelsen.

Han er Ridder af Dannebrog af 1. grad.

Bøger af Bjarne Møgelhøj 
 Det kooperative særpræg, 1980, 
 Landbrugerindflydelse i små og store andelsselskaber beskrivelse og analyse af mælkeproducenternes faktiske og mulige indflydelse i små og store andelsmejerier (sammen med Jeppe Als), 1981, 
 Landbrugskooperationen i Norden medlemsaktivitet – medlemsindflydelse (red., sammen med Jeppe Als), 1982, 

Erhvervsfolk fra Danmark
Riddere af 1. grad af Dannebrog
Personer i Kraks Blå Bog
Politikere fra Centrum-Demokraterne
Personer i Brugsbevægelsen i Danmark
Sammenligning af torrent-software

Den følgende tabel sammenligner generel og teknisk information om et antal programmer som understøtter BitTorrent. Læs venligst de individuelle produkters artikler for mere information. Denne artikel indbefatter ikke alt og er heller ikke nødvendigvis fuldt opdateret.

Egenskaber

Egenskaber (fortsat)

Se også 
 Sammenligning af fildelingsprogrammer

BitTorrent
Lister

it:BitTorrent#Client
Anton LaVey

Anton Szandor LaVey (11. april 1930 – 29. oktober 1997) var en amerikansk forfatter, okkultist og musiker. Han var grundlæggeren og ypperstepræst i Church of Satan samt forfatter til Satans bibel og grundlægger af LaVey Satanisme, en syntetiseret system for hans forståelse af den menneskelige natur og indsigt af filosoffer, der anbefalede materialisme og individualisme , som han hævdede ikke overnaturlige eller teistisk inspiration.

LaVey hed oprindeligt Howard Stanton Levey og havde ifølge Church of Satans officielle skrifter som ung et spændende liv som løvetæmmer, omrejsende musiker, okkult ekspert ved politiet og lignende. Han fik datteren Karla LaVey med sin første kone, Carol, datteren Zeena Schreck med sin partner, Diane Hegarty, og sønnen Satan Xerxes Carnacki LaVey med sin sidste partner, Blanche Barton.

Ved nærmere undersøgelse har det vist sig, at historierne om LaVeys tidlige liv mest af alt er en fiktion. Dette ændrer dog ikke ved, at LaVey evnede at tiltrække og fascinere folk med sin viden om okkultisme og sin farverige – om end opdigtede – personlighed. Ifølge Asbjørn Dyrendal tilhørte LaVey religionsvidenskabeligt set den såkaldte "human potential"-bevægelse, idet hans version af bevægelsen var ateistisk og benægtende overfor andre guder end mennesket selv.

Selv om det nu er kendt, at LaVey opdigtede en væsentlig del af sin fortid, fastholder Church of Satan detaljerne om LaVeys fortid; både Blanche Barton og Peter H. Gilmore (nuværende leder af Church of Satan) har så sent som 2002 insisteret på, at der i værste fald var nogle enkelte ubetydelige detaljer, som LaVey måske skulle have opdigtet.

Udvalgt bibliografi 
 The Satanic Bible (udgivet på dansk som Satans bibel)
 The Satanic Rituals (udgivet på dansk som De Sataniske Ritualer)
 The Compleat (sic) Witch, (genudgivet som The Satanic Witch)
 The Devil's Notebook
 Satan Speaks!

Eksterne henvisninger 

 
 
 

Faglitterære forfattere fra USA
Personer fra Chicago
Satanisme
Flodheste

Flodheste er en familie af Parrettåede hovdyr, med to nulevende arter.

 Flodhest (Hippopotamus amphibius)
 Dværgflodhest (Hexaprotodon liberiensis)
Rumænsk musik

Rumænsk musik er en blanding af folke-, rock-, heavy metal-, hip hop- og populærmusik, hvilket er sammensat af idéer fra forskellige etniske grupper, idet Rumænien har et relativt multikulturelt miljø grundet flere forskellige etniske minoriteter, herunder ungarer, tyskere og romaer (sigøjnere). Traditionel rumænsk folkemusik ofte spillet af sigøjnere er forblevet populært i Rumænien, hvor nogle folkemusikere bliver nationale kendisser.

Folkemusik 
Rumænien har en af de frodigste folkemusik-scener i hele Europa. Musikken er her stadig en essentiel del af landsbylivet, og folk på landet lever fortsat et meget traditionelt liv. Landet var stort set isoleret fra omverdenen i 30 år under Nicolae Ceauşescu's styre, og det er måske forklaringen på, at folkemusikken her har overlevet så stærkt som den har.

I 1970'erne blev panfløjtespilleren Gheorghe Zamfir internationalt populær.

BBC uddeler årligt en verdensmusikpris, og her har rumænske kunstnere vundet prisen for bedste europæiske navn i 2002 med Taraf de Haidouks og i 2006 med Fanfare Ciocărlia.

Pop 
Det nationale rumænske popmarked nærmest eksploderede i 1997-1998. En strøm af rumænske popartister blev lanceret og dominerede efter kort tid de nationale musikkanaler.

Årsagen var ikke tilfældig: Rumænien var sat under stærkt pres fra USA om at stoppe pirat-cd'erne med de store udenlandske artister, som solgtes på gaden i landet. CD'erne kom fra Kina og havde en pris, som gjorde at middelklassen kunne købe dem. Orginal-cd'er med samme kendte artist ville koste en ugeløn for en gennemsnitsarbejder. Den geniale løsning – set fra investorenes side – var at skabe en rumænsk popkultur på rumænsk. Resultatet har været en indiskutabel succes. I Rumænien er det de rumænske popgrupper, som sælger, og som dominerer. 

I 2004 lykkedes det så for første gang for en rumænsk gruppe at slå igennem internationalt, da det nu opløste boyband O-Zone lagde hele Europa ned med kæmpehittet "Dragostea din tei".

Nuværende populær rumænske popmusikere inkluderer Inna, Anna Lesko, Connect-R, Alexandra Stan, Elena Gheorghe og Marius Moga.
Kylling

Kyllinger er hønsefugles unger.

Hønsekyllinger 
Kyllinger af høns har dun, når de bliver klækket efter 21 dages rugning og ofte en anden farve end de voksne dyr. Selvom de straks kan gå rundt og søge efter føde, vil rugehønen holde dem samlet et døgn i reden efter klækningen for at få de sidst klækkede kyllinger med.

Kyllingerne følger rundt efter deres hønemor – den, der har udruget dem, ikke nødvendigvis deres biologiske mor.
Hønen viser kyllingerne, hvad der er mad ved at pikke demonstrativt i maden og sige en karakteristisk lyd. Des bedre mad, des mere hysterisk tonefald. Hønen vil også løfte mad og smide den igen for at vise kyllingerne den.
En hønemor klukker konstant for at holde kyllingerne samlet. Hun kan ikke tælle dem eller hente en evt. manglende kylling, så kyllingerne må selv sørge for at holde sig tæt til hende. De første par uger har kyllingerne brug for at blive varmet under hønemors vinger.

Kyllinger vokser hurtigt og skifter efter ca 9 uger (eller kortere tid for slagtehøns vedkommende) fjer til voksenfjerdragt.
En kylling er voksen efter 4 – 6 måneder. Voksne høns og haner får rød kam og hagelapper. Hønen begynder at lægge æg, og hanen giver sig til at gale.

Andet 
 En 10 cl Snapsflaske kaldes i folkemunde en kylling.

Høns
Hønsefugle
Politisk indhold

Politisk indhold kan være mange ting, Det kan fx være sange eller digte som fremhæver et politisk tema. eller det kan også være en artikel eller en raport, hvis indhold drejer sig om et eller flere politiske temaer. 
Mange kunstnere bruger også kunsten til at udtrykke politiske meninger, så selv malere og eller billedhuggere kan give deres kunst politisk indhold.
Især mange sangere anvender politisk indhold i deres tekster og musikken bliver politisk musik. 
Der laves ofte film med et politiske tema, på den måde når kunstnerne mange mennesker.

Politik  	 
Kunst
Politisk musik

Politisk musik er ikke en musikgenre, men en tekstgenre.

Det var først i slutningen af 1940'erne, man begyndte at lave politisk musik. En af de mest kendte er Bob Dylan, selvom han ikke selv tilhørte nogen politisk side, havde mange af hans sange politiske budskaber. 

I dag findes der mange bands og sangere som skriver og laver politisk musik. Forsangeren fra det berømte irske rock-band U2, Bono, er en af de mest politisk engagerede fra musikverdenen.

Andre bands laver politisk musik for at belyse specielle politiske emner. Det armensk/amerikanske band System Of A Down har lavet en del numre, der omhandler, hvordan Tyrkiet benægter at have begået folkedrab på det armenske folk under Første Verdenskrig. 

I Danmark kender vi til politisk musik fra især den socialistiske musikgruppe Røde Mor, mens f.eks. rockgruppen Free To Choose har lavet borgerlig politisk musik i Danmark. Af den kuriøse slags finder vi fra dansktoppen i 1971, hvor John Mogensen udgav sangen Der er noget galt i Danmark, hvilket fik Erhard Jakobsen til at udsende et modsvar, sangen Dybbøl Mølle maler stadig – dette svar var også politisk musik!

De fleste bruger musikken til at få deres budskab frem til masserne, andre skriver bare politisk musik, fordi de ikke har andre muligheder for at udtrykke sig politisk.

Musik
Politik
Cis- og trans-

Forstavelserne cis- og trans- betegner noget, som er "på denne side", henholdsvis "på den anden side" af noget. Forstavelserne stammer fra latin. Hvilke sider, der er "denne" og "den anden", afhænger naturligvis af betragterens placering.

Cis- og trans- i geografi, historie og politik 
Geografisk vil man almindeligvis tage udgangspunkt i et magtcentrum.
 Gallia Cisalpina og Gallia Transalpina var Gallien på begge sider af Alperne – set fra Rom.
 Cisleithanien og Transleithanien var Østrig-Ungarn på hver side af floden Leitha – set fra Wien.
 Ciskaukasien og Transkaukasien er landet på den ene og den anden side af Kaukasus – set fra Moskva.
 Cisoxanien og Transoxanien er landet på den ene og den anden side af Oxus – set fra Persien.

Begreber fra kemien 
Grundstoffer med atomnumre på den anden side af uran (tungere end uran) kaldes transuraner og en del organiske forbindelser findes i både cis- og trans-forbindelser. Betegnelsen cis bruges om de forbindelser, hvor bestemte atomgrupper sidder på samme side af molekylet mens transudgaverne har en atomgruppe på hver side. Et af de kendteste eksempler er transfedtsyrer.
Se cis-trans-isomeri.

Andre anvendelser 
Kønsidentiteterne cis- og transkønnet: En ciskønnet person identificerer sig med det køn, vedkommende er blevet tildelt ved fødslen, modsat en transkønnet.

Begrebspar
Romerriget
Præfikser
Hvinningdal Kirke

Hvinningdal Kirke i Hvinningdal i Balle Sogn ved Silkeborg blev indviet i 1995.

Den første kirke havde et kirkerum med plads til 100 mennesker. Den var fra starten tænkt som en midlertidig kirke og bygget som en vandrekirke med nedtagelige træelementer, tegnet af arkitektfirmaet Årstiderne i Silkeborg. Der var rejsegilde 17. november 1994 og indvielse 26. februar 1995. Den sidste gudstjeneste i vandrekirken blev afholdt 22. maj 2022 hvorefter kirken skal nedtages og flyttes til Nye i Elev Sogn ved Århus.

Der er ved at blive opført en ny kirkebygning i mursten med plads til 200 mennesker i kirkerummet på toppen af Hvinningdal Bakke. Grundstensnedlæggelsen fandt sted i november 2021. Efter den oprindelige byggeplan skulle den nye kirke indvies 5. juni 2022, men forsinkelser har betydet at indvielsen er udskudt til 30. oktober 2022.

Referencer

Eksterne henvisninger 
  Hvinningdal gamle Kirke hos KortTilKirken.dk

Kirker i Silkeborg Kommune
Kirker i Århus Stift
Kirker i Viborg Amt
Bygninger, konstruktioner og anlæg i Silkeborg
Hørup Kirke (Silkeborg Kommune)

Hørup Kirke i Kjellerup, Lysgård Herred (Viborg Amt).

Den nuværende kirke er opført i 1874 af arkitekt F. Uldall, i granitkvadre, efter den gamle romanske kirke der brændte efter lynnedslag i 1872.

Det meste af kirkeinventaret er fra den gamle kirke: En romansk døbefont, en udskåret altertavle i barokstil, men med et maleri af Christian Dalsgaard fra 1876, prædikestol og krucifiks i renæssancestil.

Eksterne kilder og henvisninger 

 Hørup Kirke hos KortTilKirken.dk

Kirker i Silkeborg Kommune
Kirker i Viborg Stift
Kirker i Viborg Amt
Kjellerup
Model (profession)

En model er en person, der fremviser andres produkter ved hjælp af deres egen krop, stemme eller ansigt. Disse benyttes bl.a. i reklamer for tøj, sko, make-up og elektronik, for at give et visuelt billede af, hvordan produktet fungerer i praksis.
Virksomheder kan også hyre modeller til at fungere som bindeled mellem virksomheden og kunderne, og på den måde vinde kundernes gunst.

Man bruger også betegnelsen mannequin om en kvinde der er ansat til at bære og vise et firmas eller en modeskabers tøj ved fotograferinger eller opvisninger.

De fleste modeagenturer kræver, at kvindelige modeller skal være mindst 178 cm høje, og at mandlige modeller skal være mindst 190 cm høje.

Eksterne henvisninger

Stillingsbetegnelser
Michel Rolle

Michel Rolle (født 21. april 1652, død 8. november 1719) var en fransk matematiker. Han er bedst kendt for Rolles sætning (1691). Han opfandt også notationen

,

som er standardnotationen for at beskrive den 'te rod af .

Reference 

   

Matematikere fra Frankrig
Hugos rose

 
Hugos rose (Rosa xanthina forma hugonis) er en løvfældende busk med en tæt grenet og bred vækstform. Grenene er først stift oprette, men de bliver efterhånden buet overhængende. Formen anvendes i Danmark som haveplante og er sund og frodig.

Beskrivelse 
Barken er først rødbrun med fine torne og børster. Senere bliver den brun med fine, flade torne. Gammel bark er grålig og opsprækkende. Knopperne er spredte, udspærrede, kegleformede og røde. 

Bladene er uligefinnede med små, elliptiske småblade. Bladranden er fint savtakket, oversiden er mørkegrøn, og undersiden er grågrøn. Høstfarven er brun eller rødbrun. Blomsterne er enkle, flade og lysegule. Frugterne er mørkerøde, lidt flade hyben.

Hugos rose leveres podet på grundstamme af mangeblomstret rose, hvad der giver et kraftigt og hårdført rodnet. Ligesom andre roser skaber den jordtræthed.

Højde x bredde og årlig tilvækst: 2 x 2 m (50 x 50 cm/år).

Hjemsted 
Denne Rose vokser langs skovkanter, i buskadser og på skråninger i 600-2300 m.o.h. i provinserne Gansu, qinghai, Shaanxi, Shanxi og Sichuan i Kina, hvor jorden er næringsrig og leret (löss). 

I amterne Ansai, Suide, Zichang og Zhidan i provinsen Shaanxi findes arten nær grænsen mellem løvfældende skov og græssteppe. Områderne ligger i 1.000-1.200 m højde, og jordbunden består af löss. Her findes arten i områder, hvor den oprindelige skov er fjernet, sammen med bl.a. havtorn, kinesisk træranke, Ostryopsis davidiana (en art af slægten Ostryopsis i Birke-familien), småbladet syren, Sophora davidii (en art af Pagodetræ-slægten), Spiraea hirsuta (en art af spiræa), Stipa bungeana (en art af fjergræs), tofarvet kløverbusk og Vitex negundo (en art af Kyskhedstræ-slægten)

Systematik 
Denne rose blev tidligere anset for at være en selvstændig art (Rosa hugonis), men den skal efter de nyeste undersøgelser klassificeres som en form af arten Rosa xanthina. Hugos rose afviger ved at have mere varmt gule blomster end arten.

Note 

Buske
Haveplanter
Gule blomster
Blomster i maj
Rose
Rolles sætning

I infinitesimalregningen siger den matematiske sætning Rolles sætning, at hvis  er en funktion, der er kontinuert på  og differentiabel på  med , eksisterer et  så

.

Sætningen blev først erklæret af inderen Bhaskara i 1150 og siden hen af Michel Rolle i 1691.

Rolles sætning benyttes i beviset for middelværdisætningen, der fjerner kravet, om at .

Se også 
 Middelværdisætningen
 Cauchys middelværdisætning

Infinitesimalregning
Matematiske sætninger